Missatge: El setmanari britànic "The Economist" torna a colpejar l'economia espanyola i, més en concret, el mercat immobiliari. Segons un índex propi que avalua el grau de sobrepreu que es paga per un pis, a l'estat espanyol per comprar-se un habitatge cal pagar gairebé el doble del seu valor ideal. És a dir, el preu dels pisos està sobrevalorat en un 47,6%. Per tant, segons aquesta informe, un habitatge de 200.000 euros n'hauria de valdre uns 105.000 aproximadament. "The Economist" fa temps que elabora aquest índex prenent com a referència l'import de venda dels pisos i el preu dels lloguers, i la seva mitjana al llarg dels anys. La informació del setmanari assegura que pren aquesta informació de fonts governamentals, com les dades que publica l'Institut Nacional d'Estadística (INE). Les xifres fan referència al conjunt de l'estat. Segons les dades del setmanari, Espanya té un dels preus d'habitatges més sobrevalorats de les principals economies mundials i europees. De les 20 regions analitzades, només la superen Austràlia amb un 63% i Hong Kong amb un 48%. A nivell Europeu, l'estat espanyol encapçala el rànquing seguit de França amb un 42,5% i el Regne Unit amb un 32%. Curiosament, segons l'índex de "The Economist", al Japó, Alemanya i els Estats Units el valor de l'habitatge està per sota del preu ideal: un -34,6%, un -12,9% i un -2,1% respectivament. El mercat immobiliari, però, es mou aliè a l'índex de "The Economist". El setmanari analitza l'evolució dels preus de l'habitatge registrada en els últims anys i destaca que s'ha superat el "mar de percentatges negatius" de 2009. En el tercer trimestre de 2010 només quatre països han registrat descensos en el preu de l'habitatge. Entre aquests països hi ha Espanya, amb 3,4%, que contrasta amb el 8,3% de l'any anterior.

Resposta: jo coneixo a un que vol comprar un pis al Baix Camp per 89.000 euros amb plaça de pàrquing